《雪阻李家渡》
宋代·董嗣杲

迹寄邮程冒冷云，病身染透客衣尘。
欹倾茅店清眠雪，想像梅村远醉春。
樵子独还衣卸湿，篙人相告酒赊频。
荒鸡唱断天将曙，快解孤篷野渡滨。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。